
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 253 


23 Οκτωβρίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

382. Μετονομασίατου συνοικισμού Πέτρας του Δημο¬ 


τικού Διαμερίσματος Πέτρας του Δήμου Γεωργίου 

Καραϊσκάκη του Ν. Άρτης. 1 

383. Διορισμός ή πρόσληψη πολιτών των κρατών - με¬ 
λών της Ευρωπαϊκής Ένωσης σε θέσεις του 
Υπουργείου Εθνικής Οικονομίας. 2 


384. Ίδρυση εργαστηρίων στο Τμήμα Εικαστικών και 
Εφαρμοσμένων Τεχνών της Σχολής Καλών Τεχνών 
του Αριστοτελείου Πανεπιστημίου Θεσσαλονίκης 
και καθορισμός του εσωτερικού τους κανονισμού 3 

385. Ίδρυση εργαστηρίου Κοινωνικής Έρευνας στο 
Τμήμα Φιλοσοφικών και Κοινωνικών Σπουδών της 
Φιλοσοφικής Σχολής του Πανεπιστημίου Κρήτης 


και καθορισμός του εσωτερικού του κανονισμού.. 4 

386. Κατάργηση Πυροσβεστικού Σταθμού, ίδρυση 
δύο Πυροσβεστικών Σταθμών και ενός Υποσταθ¬ 
μού. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 382 
Μετονομασία του συνοικισμού Πέτρας του Δημοτικού 
Διαμερίσματος Πέτρας του Δήμου Γεωργίου Καραϊ- 
σκάκη του Ν. Άρτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 του Π.Δ/τος 
410/95. 

2. Την υπ’ αριθμ. 114/15.9.1999 απόφαση του Δημοτι¬ 
κού Συμβουλίου Γεωργίου Καραϊσκάκη του Ν. Άρτης με 
την οποία προτείνεται η μετονομασία του συνοικισμού 
Πέτρας του Δημοτικού Διαμερίσματος Πέτρας σε συνοι¬ 
κισμό Άνω Πέτρας. 

3. Το αριθμ. 1 θέμα 6728.2.2000 πρακτικό συνεδρίασης 


του Συμβουλίου Τοπωνυμιών με το οποίο παρέχεται η 
σύμφωνη γνώμη αυτού για τη μετονομασία του συνοικι¬ 
σμού Πέτρας του Δημοτικού Διαμερίσματος Πέτρας του 
Δήμου Γεωργίου Καραϊσκάκη σε συνοικισμό Άνω Πέτρας. 

4. Την αριθμ.πρωτ. ΔΙΔΚ/Φ. 1/2/11187/12.5.2000 (ΦΕΚ 
630/Β/12.5.000) κοινή απόφαση του Πρωθυπουργού και 
της Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων της Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης Λεωνίδα Τζανή και Κων/νο Καϊσερλή». 

5. Τις αριθμ. 24/2001 και 343/2001 γνωμοδοτήσεις του 
Συμβουλίου της Επικράτειας, με πρόταση του Υφυπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, αποφασίζουμε: 

Άρθρο μόνο 

Ο συνοικισμός Πέτρας του Δημοτικού Διαμερίσματος 
Πέτρας του Δήμου Γεωργίου Καραϊσκάκη Ν. Άρτης μετο¬ 
νομάζεται σε Άνω Πέτρα. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 23 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΚΑΪΣΕΡΛΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 383 
Διορισμός ή πρόσληψη πολιτών των κρατών - μελών της 
Ευρωπαϊκής Ένωσης σε θέσεις του Υπουργείου Εθνι¬ 
κής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 2του Ν. 2431/1996 «Διορισμόςή 

Πρόσληψη Πολιτών της Ευρωπαϊκής Ένωσης στη Δημό¬ 
σια Διοίκηση» (ΦΕΚ 175/τ.Α/30.7.1996). 

β. Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων βιοτεχνών και λοιπών 
επαγγελματιών και άλλες διατάξεις» (ΦΕΚ 154/τ.Α/ 
10.9.1992) όπως τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ 38/τ.Α/14.3.1997) «Περιορισμοί 
και βελτίωση της αποτελεσματικότηταςτων κρατικών δα¬ 
πανών και άλλες διατάξεις». 

γ. Των άρθρων 57 και 59 του Π.Δ. 178/2000 «Οργανι¬ 
σμός του Υπουργείου Εθνικής Οικονομίας (ΦΕΚ 165/ 
τ.Α/14.7.2000). 

2. Την αριθμ. ΔΙΔΚ/Φ. 1/2/11187/12.5.2000 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ630/τ.Β/2000). 

3. Το γεγονός ότι από τον καθορισμό των θέσεων ή των 
ειδικοτήτων του Υπουργείου Εθνικής Οικονομίας στις 
οποίες επιτρέπεται ο διορισμός ή η πρόσληψη πολιτών 
της Ευρωπαϊκής Ένωσης δεν προκαλείται δαπάνη σε βά¬ 
ρος του Κρατικού Προϋπολογισμού. 

4. Τη γνωμοδότηση του Συμβουλίου της Επικράτειας με 
αριθμ. 497/2001, ύστερα από πρόταση του Υπουργού 
Εθνικής Οικονομίας και του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Επιτρέπεται ο διορισμός ή η πρόληψη πολιτώντων κρα¬ 
τών - μελών της Ευρωπαϊκής Ένωσης στους κατωτέρω 
Κλάδους και Κατηγορίες Προσωπικού του Υπουργείου 
Εθνικής Οικονομίας, εξαιρουμένωντων θέσεων προϊστα¬ 
μένων Γ ενικών Διευθύνσεων, Διευθύνσεων ή αντιστοίχου 
επιπέδου οργανικών μονάδων, ως επίσης και των θέσεων 
προϊσταμένων τμημάτων, αυτοτελών γραφείων ή αντι¬ 
στοίχου επιπέδου οργανικών μονάδων, οι οποίες θέσεις 
επιφυλάσσονται για τους Έλληνες πολίτες, πλην αυτών 
των Τ μημάτων Γ ραμματείας: 

Α ΚΛΑΔΟΙ ΜΟΝΙΜΩΝ ΥΠΑΛΛΗΛΩΝ 

ΠΕΙ Οικονομικού 

ΠΕ2 Μηχανικών 

ΠΕ4 Λοιπών Ειδικοτήτων 

ΠΕ5 Πληροφορικής 

ΠΕ6 Μεταφραστών - Διερμηνέων 

ΠΕ7 Βιβλιοθηκονόμων 

ΤΕ1 Διοικητικού - Λογιστικού 

ΤΕ2 Τεχνολογικών Εφαρμογών 

ΤΕ4 Πληροφορικής 

ΤΕ5 Βιβλιοθηκονόμων 

ΔΕΙ Διοικητικού - Λογιστικού 

ΔΕ3 Λοιπών Εφαρμογών 

ΔΕ4 Πληροφορικής 

ΔΕ5 Μεταφραστών - Διερμηνέων 

ΔΕ6 Βιβλιοθηκονόμων 

ΥΕ1 Επιμελητών 

ΥΕ2 Προσωπικού Καθαριότητας 

ΥΕ3 Φυλάκων - Νυκτοφυλάκων 

ΥΕ4 Εργατών 


Β. ΚΑΤΗΓΟΡΙΕΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
Ι.Δ. ΑΟΡΙΣΤΟΥ ΧΡΟΝΟΥ 

Αξιολογητές Επενδύσεων (Π.Δ. 146/1985) 

Αξιολογητές Επενδύσεων (Π.Δ. 246/1987) 

Ειδικό Επιστημονικό Προσωπικό - (Ειδικοί Επιστήμο¬ 
νες) (Π.Δ. 318/1986) 

Δικηγόροι (άρθρο 25 παρ. 20 Ν. 2190/1994) 

Ειδικό Επιστημονικό Προσωπικό (Ν. 2160/1993- άρθρο 
5 παρ. 8) 

Ειδικό Επιστημονικό Προσωπικό (Ν. 2166/1993- άρθρο 
27 παρ. 10) 

Άρθρο 2 

Δεν επιτρέπεται ο διορισμός πολιτών των Κρατών - με¬ 
λών της Ευρωπαϊκής Ένωσης στους κάτωθι κλάδους 
Υπαλλήλων Υπηρεσιών Εξωτερικού: 

Α.ΚΛΑΔΟΣ ΠΕ Υπαλλήλων Οικονομικών και Εμπορικών 
Υποθέσεων 

Β.ΚΛΑΔΟΣ ΔΕ Διοικητικών Γραμματέων (άρθρο 59 παρ. 
III εδ. 2 Π.Δ. 178/2000). 

Αρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 23 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 384 
Ίδρυση εργαστηρίων στο Τμήμα Εικαστικών και Εφαρμο¬ 
σμένων Τεχνών της Σχολής Καλών Τεχνών του Αρι- 
στοτελείου Πανεπιστημίου Θεσσαλονίκης και καθορι¬ 
σμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 50 παρ. 1 και 7 παρ. 5του Ν. 1268/1982 «Για 
τη Δομή και λειτουργία των Ανωτάτων Εκπαιδευτικών 
Ιδρυμάτων» (Ά 87) όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 2του Ν. 1404/1983 «Δο¬ 
μή και λειτουργία των Τεχνολογικών Εκπαιδευτικών Ιδρυ¬ 
μάτων» (Ά 173). 

2. Το άρθρο 4 παρ. 1 εδ. γ του Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Ά159). 

3. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά όργανα» (Α 137) όπως αυτό προσετέθη με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων κ.λ.π.» (Α' 154) και τροποποιήθηκε με το άρ¬ 
θρο 1 παρ. 2ατου Ν. 2469/1997 «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις» (Ά 38). 

4. Το άρθρο 22 παρ. 3 του Ν. 2362/1995 «Περί δημοσίου 
λογιστικού, ελέγχου των δαπανώντου Κράτους και άλλες 
διατάξεις» (Α'247). 

5. Το άρθρο 1 περ. ιιτου Π.Δ. 55/1996 «Περιορισμός συ- 
ναρμοδιοτήτων κατά την έκδοση διοικητικών πράξεων» 
(Α' 48), 

6. Της αρ. 1039386/441/Α0006/21.4.2000 κοινής από¬ 
φασης του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτωντου Υπουργού Οικονομικών 
στους Υφυπουργούς Οικονομικών» (Β'571). 

7. Τη γνώμη της Γενικής Συνέλευσης του Τμήματος Ει¬ 
καστικών και Εφαρμοσμένων Τεχνών της Σχολής Καλών 
Τεχνών του Αριστοτελείου Πανεπιστημίου Θεσσαλονί¬ 
κης (Συνεδριάσεις: 36/20.10.2000, 37/1.11.2000, 39/ 
15.1.2001,40/31.1.2001,42/5.4.2001). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετήσια δαπάνη 
ύψους 7.000.000 δρχ. ή 20542,92 ΕΥΡΩ για τα λειτουργι¬ 
κά έξοδα των ιδρυομένων εργαστηρίων, η οποία για το 
τρέχον έτος περιορίζεται στο ποσό των 3.500.000 δρχ. ή 
1.271,46 ΕΥΡΩ και θα βαρύνει τον προϋπολογισμό του 
Αριστοτελείου Πανεπιστημίου Θεσσαλονίκης (ΚΑΕ 4121) 
του οποίου οι εγγεγραμμένες πιστώσεις επαρκούν. Κατά 
την επόμενη πενταετία μέρος της ανωτέρω δαπάνης ανα¬ 
μένεται να εξοικονομηθεί από ίδιους πόρους των εργα¬ 
στηρίων κατά τα προβλεπόμενα στο άρθρο 6 του παρό¬ 
ντος διατάγματος κατά δετό υπόλοιπο μέροςτης, η εν λό¬ 
γω δαπάνη, θα καλύπτεται από τις πιστώσεις που θα 
εγγράφονται στον ανωτέρω Προϋπολογισμό χωρίς αύξη¬ 
ση της κρατικής επιχορήγησης προς αυτούς. 

9. Την αριθμ. 490/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύονται στο Τμήμα Εικαστικών και Εφαρμοσμένων 
Τεχνώντης Σχολής Καλών Τεχνών του Αριστοτελείου Πα¬ 
νεπιστημίου Θεσσαλονίκης: α) πέντε εργαστήρια Ζωγρα¬ 
φικής με τίτλο: «Εργαστήριο Ζωγραφικής 1», «Εργαστή¬ 
ριο Ζωγραφικής 2», «Εργαστήριο Ζωγραφικής 3», «Εργα¬ 
στήριο Ζωγραφικής 4», «Εργαστήριο Ζωγραφικής 5»: β) 
«Εργαστήριο Χαρακτικής» και γ) «Εργαστήριο Γλυπτι¬ 
κής». Τα Εργαστήρια αυτά καλύπτουν διδακτικές, ερευ¬ 
νητικές και πολιτιστικές ανάγκες στους τομείς της Ζω¬ 
γραφικής, Χαρακτικής και Γλυπτικής αντίστοιχα. 

Άρθρο 2 
Αποστολή 

Κάθε εργαστήριο έχει ως αποστολή: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών και πολιτιστικών ανα¬ 
γκών του Τμήματος Εικαστικών και Εφαρμοσμένων Τε¬ 
χνών καθώς και άλλων τμημάτων του Αριστοτελείου Πα¬ 
νεπιστημίου Θεσσαλονίκης σε θέματα που εμπίπτουν στα 
αντικείμενα δραστηριότητας των εργαστηρίων όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με φορείς, κέντρα ερευ¬ 
νών και ακαδημαϊκά ιδρύματα ημεδαπής και αλλοδαπής, 
εφόσον οι επιστημονικοί στόχοι, συμπίπτουν, συμβαδί¬ 


ζουν και αλληλοσυμπληρώνονται με εκείνους του κάθε 
εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων, εκθέσεων και άλλων 
επιστημονικών εκδηλώσεων, την πραγματοποίηση δημο¬ 
σιεύσεων και εκδόσεων και την πρόσκληση ελλήνων και 
ξένων αναγνωρισμένων επιστημόνων. 

4. Τη συνεργασία με Σχολές Καλών Τεχνών Εσωτερικού 
και Εξωτερικού, με Μουσεία Εσωτερικού και Εξωτερικού 
και με το Υπουργείο Πολιτισμού. 

δ.Την παροχή υπηρεσιών σε ιδιώτες κατά τα προβλεπό¬ 
μενα στο Π.Δ. 159/1984 «Προϋποθέσεις παροχής υπηρε¬ 
σιών από τα Πανεπιστημιακά εργαστήρια σε ιδιώτες και 
κάθε νομικής μορφής οργανισμούς» (Ά 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Ει¬ 
καστικών και Εφαρμοσμένων Τεχνών που το γνωστικό 
αντικείμενο της θέσης που κατέχουν εμπίπτει στα διδα¬ 
κτικά και ερευνητικά ενδιαφέροντα του εργαστηρίου, 
από μέλη του Ειδικού Τεχνικού Εργαστηριακού Προσω¬ 
πικού (Ε.Τ.Ε.Π.) καθώς και από μέλη του λοιπού επιστη¬ 
μονικού προσωπικού και του διοικητικού προσωπικού 
που τοποθετούνται στο κάθε εργαστήριο με τη διαδικα¬ 
σία των άρθρων 4 παρ. 1 (δ) του Ν. 2083/1992 και 13 παρ. 
3βτου ν. 2817/2000 « Εκπαίδευση των ατόμων με ειδικές 
εκπαιδευτικές ανάγκες και άλλες διατάξεις» (Α' 78) αντί¬ 
στοιχα. 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Εικαστικών και Εφαρμοσμένων Τεχνών της Σχολής Κα- 
λώνΤεχνώντου Αριστοτελείου Πανεπιστημίου Θεσσαλο¬ 
νίκης που ορίζεται με τη διαδικασία που ορίζουν οι διατά- 
ξειςτου άρθρου 28παρ. 22του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου των εργα¬ 
στηρίων, η κατάρτιση και υποβολή στη Γ ενική Συνέλευση 
του Τμήματος του ετήσιου προγράμματος λειτουργίας 
των εργαστηρίων καιη μέριμνα γιατηντήρησήτου, η μέ¬ 
ριμνα για τη στελέχωση, την οικονομική διαχείριση και την 
κατανομή των χώρων του εργαστηρίου, η εισήγηση στη 
Γενική Συνέλευση του Τμήματος για τον ορισμό των 
υπευθύνων για τα αναλώσιμα υλικά και τον κινητό εξοπλι¬ 
σμό και η υπογραφή κάθε εγγράφου που διακινούντα ερ¬ 
γαστήρια. 

Άρθρο 5 

Εγκατάσταση - Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Αριστοτε- 
λείου Πανεπιστημίου Θεσσαλονίκης και σε χώρους που 
παραχωρούνται σ’ αυτό για την εγκατάσταση των οργά¬ 
νων και του λοιπού τεχνικού εξοπλισμού που είναι ανα¬ 
γκαίος για τη διενέργεια των εργαστηριακών ασκήσεων 

και των ερευνητικών προγραμμάτων. Στο χώρο εγκατά¬ 
στασης τοποθετείται πινακίδα με τον τίτλο του εργαστη¬ 
ρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στα εργαστήρια στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία των εργαστηρίων, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του κάθε εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη- 
ρ ιότητες του εργαστη ρίου, σύ μφωνα με την ισχύ ο υσα νο¬ 
μοθεσία (άρθρο 18του Ν. 1268/1982). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3του Π.Δ. 159/1984. 

δ. Τις πιστώσεις που διατίθενται από το Τμήμα Εικαστι¬ 
κών και Εφαρμοσμένων Τεχνώντου Αριστοτελείου Πανε¬ 
πιστημίου Θεσσαλονίκης με τη διαδικασία του άρθρου 4 
παρ. Ιετου Ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Αριστοτέλειο Πανεπιστήμιο Θεσ¬ 
σαλονίκης για τους σκοπούς των οικείων εργαστηρίων. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελλος οικονομικών στοιχεί¬ 
ων κάθε έτους, κατάλογος επιστημονικών βιβλίων, περιο¬ 
δικών και οργάνων, αρχείο ερευνητικών προγραμμάτων, 
βιβλίο μεταβολών προσωπικού, πρωτόκολλο εισερχομέ¬ 
νων - εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 


Άρθρο 8 
Έναρξη ισχύος 

Η ισχύς του παρόντος ξεκινά από της δημοσίευσής του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-Φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 385 
Ίδρυση εργαστηρίου Κοινωνικής Έρευνας στο Τμήμα Φι¬ 
λοσοφικών και Κοινωνικών Σπουδών της Φιλοσοφικής 
Σχολής του Πανεπιστημίου Κρήτης και καθορισμός 
του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 «Για τη Δομή και λειτουργία των Ανωτάτων 
Εκπαιδευτικών Ιδρυμάτων» (Α' 87) όπως η πρώτη διάταξη 
τροποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του Θεσμού των Επιμελητηρίων κ.λ.π.» (Α' 154) και τρο¬ 
ποποιήθηκε μετο άρθρο 1 παρ. 2ατου Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3του Ν. 2362/1995 
«Περί δημοσίου Λογιστικού, ελέγχου των δαπανών του 
Κράτους και άλλες διατάξεις» (Α' 247). 

5. Τις διατάξειςτου άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις της αρ. 1039386/441/Α0006/21 .·4.2000 
Απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (Β' 571). 

7. Τη γνώμη της Γενικής Συνέλευσης του Τμήματος Φι¬ 
λοσοφικών και Κοινωνικών Σπουδών της Φιλοσοφικής 
Σχολής του Πανεπιστημίου Κρήτης (Συνεδρίαση: 4/ 
1 . 11 . 2000 ). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετήσια δαπάνη 
ύψους 1.000.000 δρχ. ή 2934,70 ΕΥΡΩ για τα λειτουργικά 
έξοδα του ιδρυομένου εργαστηρίου, η οποία για το τρέ- 

χον έτος περιορίζεται οτο ποσό των 350.000 δρχ. ή 
1027,14 ΕΥΡΩ και θα βαρύνειτονπροϋπολογισμότου Πα¬ 
νεπιστημίου Κρήτης (ΚΑΕ 4121) του οποίου οι εγγεγραμ¬ 
μένες πιστώσεις επαρκούν. Κατά την επόμενη πενταετία 
μέρος της ανωτέρω δαπάνης αναμένεται να εξοικονομη¬ 
θεί από ίδιους πόρους του εργαστηρίου κατά τα προβλε- 
πόμενα στο άρθρο 6 του παρόντος διατάγματος κατά δε 
το υπόλοιπο μέρος της, η εν λόγω δαπάνη, θα καλύπτεται 
από τις πιστώσεις που θα εγγράφονται στον ανωτέρω 
Προϋπολογισμό χωρίς αύξηση της Κρατικής Επιχορήγη¬ 
σης προς αυτόν. 

9. Την αριθμ. 469/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Φιλοσοφικών και Κοινωνικών Σπου- 
δώντης ΦιλοσοφικήςΣχολήςτου Πανεπιστημίου Κρήτης, 
Εργαστήριο Κοινωνικής Έρευνας το οποίο καλύπτει δι¬ 
δακτικές και ερευνητικές ανάγκες στο χώρο της κοινωνι¬ 
κής αλλά και γενικότερα θεωρητικής έρευνας στην Ελλά¬ 
δα. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Φιλοσοφικών και Κοινωνικών Σπουδών καθώς και άλ¬ 
λων τμημάτων του Πανεπιστημίου Κρήτης σε θέματα που 
εμπίπτουν στα αντικείμενα δραστηριότητας του εργα¬ 
στηρίου όπως αυτά προσδιορίζονται στο άρθρο 1 του πα¬ 
ρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν καιαλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Φιλο¬ 
σοφικών και Κοινωνικών Σπουδών που το γνωστικό αντι¬ 
κείμενο της θέσης που κατέχουν εμπίπτει στα διδακτικά 
και ερευνητικά ενδιαφέροντα του εργαστηρίου, από μέλη 
του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονικού 
προσωπικού και του διοικητικού προσωπικού που τοπο¬ 
θετούνται στο εργαστήριο με τη διαδικασία των άρθρων 
4 παρ. 1 (δ) του Ν. 2083/1992 (Α' 159) και 13 παρ. 3β του 


Ν. 2817/2000 « Εκπαίδευση των ατόμων με ειδικές εκπαι¬ 
δευτικές ανάγκες και άλλες διατάξεις» (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Φι¬ 
λοσοφικών και Κοινωνικών Σπουδών της Φιλοσοφικής 
Σχολής του Πανεπιστημίου Κρήτης που ορίζεται με τη 
διαδικασία που ορίζουν οι διατάξεις του άρθρου 28 παρ. 
22 του Ν. 2083/1992 (Α' 159). 

2.0 διευθυντής ασκείτις αρμοδιότητες που ορίζονται στο 
άρθρο 7 του Ν. 1268/1982 μεταξύ των οποίων περιλαμβά¬ 
νονται ο συντονισμός του διδακτικού (προπτυχιακού-μετα- 
πτυχιακού) και ερευνητικού έργου του εργαστηρίου, η κα¬ 
τάρτιση και υποβολή στη Γενική Συνέλευση του Τμήματος 
του ετήσιου προγράμματος λειτουργίας του εργαστηρίου 
και η μέριμνα για την τήρησή του, η μέριμνα για τη στελέ- 
χωση, την οικονομική διαχείριση και την κατανομή των χώ¬ 
ρων του εργαστηρίου, η εισήγηση στη Γενική Συνέλευση 
του Τμήματος για τον ορισμό των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή κά¬ 
θε εγγράφου που διακινεί το εργαστήριο. 

Άρθρο 5 

Εγκατάσταση - Λειτουργία 

1. Το εργαστή ρ ιο λειτο υ ργεί κατά τις εργάσιμες η μέρες 
και ώρες, σύμφωνα με τον κανονισμό του Πανεπιστημίου 
Κρήτης και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των 
εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα μετοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνωντου εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου ΙδτουΝ. 1268/1982 και του άρ¬ 
θρου 5 του Π.Δ. 407/1980 «Περί του Κυρίου Διδακτικού 
Προσωπικού κ.λ.π. του Πανεπιστημίου και του Πολυτε¬ 
χνείου Κρήτης» (ΑΊ12). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 

3 του π.δ. 159/1984 (Ά 53). 

δ. Τις πιστώσεις που διατίθενται από το Τμήμα Φιλοσο¬ 
φικών και Κοινωνικών Σπουδών της Φιλοσοφικής Σχολής 
του Πανεπιστημίου Κρήτης με τη διαδικασία του άρθρου 

4 παρ. 1 ετου Ν. 2083/1992 (Ά159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Κρήτης για τους 
σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία : βαθμολόγιο φοιτητών, βιβλίο πε¬ 
ριουσιακών στοιχείων, φάκελλος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο διακίνησης 
αλληλογραφίας. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 386 
Κατάργηση Πυροσβεστικού Σταθμού, ίδρυση δύο Πυρο¬ 
σβεστικών Σταθμών και ενός Υποσταθμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.Τις διατάξεις: 

α. Του άρθρου 11 παρ. 1 περίπτωση β και γ και παρ. 7 
του Ν. 1481/84 «Οργανισμός Υπουργείου Δημόσιας Τά¬ 
ξης» (Ά 152), όπως το άρθρο αυτό αντικαταστάθηκε από 
την παρ. 1, του άρθρου Ι,του Ν. 1590/1986 (Α'49). 

β. Του άρθρου 1, παρ. 2του Ν.1590/1986, «Τροποποίη¬ 
ση διατάξεων του Ν. 1481/1984 «Οργανισμός Υπουργεί¬ 
ου Δημόσιας Τάξης» και άλλες διατάξεις» (Α' 49). 


γ. Του άρθρου 26, παρ. 1 του Ν. 2800/2000, «Αναδιάρ¬ 
θρωση Υπηρεσιών Υπουργείου Δημόσιας Τάξης, σύστα¬ 
ση Αρχηγείου Ελληνικής Αστυνομίας και άλλες διατά¬ 
ξεις» (Α' 41). 

δ. Του άρθρου 29 Ά, του Ν. 1558/1985 «Κυβέρνηση και 
Κυβερνητικά όργανα» (ΑΊ37),το οποίο προστέθηκε μετο 
άρθρο 27του Ν. 2081/1992 (Ά 154). 

ε. Του Π.Δ. 137/1986 «Συγκρότηση της Γενικής Γραμμα- 
τείας Δημόσιας Τάξης σε Υπουργείο Δημόσιας Τάξης» (Ά 
51). 

στ. Του Π.Δ. 108/1994 «Περιορισμός συναρμοδιότητας 
κατά την έκδοση κανονιστικών διαταγμάτων και αποφά¬ 
σεων σε θέματα αρμοδιότητας των Υπουργείων Προε¬ 
δρίας της Κυβέρνησης και Δημόσιας Τάξης» (Ά 82). 

ζ. Του Π.Δ. 47/1995 «Οργανική δύναμη του πυροσβε¬ 
στικού προσωπικού του Πυροσβεστικού Σώματος» 
(Α'36). 

η. Την υπ’ αριθ. 16108/2001 Σύμβαση μεταξύ του Ελλη¬ 
νικού Δημοσίου «ΠΥΡΟΣΒΕΣΤΙΚΟ ΣΩΜΑ» και της Ανώνυ¬ 
μης Εταιρίας «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ» που 
μεταγράφηκε στα βιβλία των μεταγραφών του Δήμου 
Σπάτων στον τόμο 403 και αριθμό 289 με την υπ’ αριθ. 
3008/2.4.2001 πράξη του οικείου μεταγραφοφύλακα. 

Θ.Της 1039386/441/0006Ά/2000 Κοινής Απόφασης του 
Πρωθυπουργού και του Υπουργού Οικονομικών, «Ανάθε¬ 
ση αρμοδιότητας Υπουργού Οικονομικών στους Υφυ¬ 
πουργούς Οικονομικών» (Β'571). 

2. Το γεγονός ότι από τις διατάξεις του παρόντος δια¬ 
τάγματος, δεν προκαλείται επιπλέον δαπάνη σε βάρος 
του κρατικού προϋπολογισμού. 

3 .Την 507/2001 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Δημόσιας Τά¬ 
ξης και του Υφυπουργού Οικονομικών. 

Άρθρο 1 

1. Ιδρύονται στο Διεθνή Αερολιμένα Αθηνών «ΕΛΕΥΘΕ¬ 
ΡΙΟΣ ΒΕΝΙΖΕΛΟΣ», με έδρα τα Σπάτα Αττικής, ένας Πυ¬ 
ροσβεστικός Σταθμός κι ένας Πυροσβεστικός Υποσταθ¬ 
μός για την ανάληψη της πυρασφάλειας του. 

2. Για τη στελέχωση του ως άνω Πυροσβεστικού Σταθ¬ 
μού και Υποσταθμού συνιστώνται στο Πυροσβεστικό Σώ¬ 
μα οι ακόλουθες κατά βαθμό θέσεις πυροσβεστικού προ¬ 
σωπικού Γ ενικών Υπηρεσιών: 

Μία (1) Πυράρχου 

Μία (1) Αντιπυράρχου 

Δύο (2) Πυραγών 

Δέκα τρεις (13) Υποπυραγών-Ανθυποπυραγών 

Τρεις (3) Πυρονόμων 

Πενήντα ενός (51) Αρχιπυροσβεστών (παραγωγικής 
σχολής) 

Εκατόν είκοσι εννέα (129) Αρχιπυροσβεστών (μη παρα¬ 
γωγικής Σχολής)- Πυροσβεστών. 

3. Οι δύο (2) ως άνω Υπηρεσίες λειτουργούν υπό ενιαία 
Διοίκηση, η οποία έχει την προβλεπόμενη από τις σχετι¬ 
κές διατάξεις διάρθρωση Διοίκησης Πυροσβεστικής Υπη¬ 
ρεσίας σύμφωνα με την παράγραφο 2 του άρθρου 5 του 
Π.Δ. 210/92 (Α'99) και υπάγεται διοικητικά και επιχειρη- 

σιακά στην Περιφερειακή Διοίκηση Πυροσβεστικών Υπη¬ 
ρεσιών Αττικής. 

Άρθρο 2 

Από τη δημοσίευση του παρόντος διατάγματος καταρ- 
γείταιτο εδαφ. β'του άρθρου 3 του Β.Δ. 850/19.12.69 (Α' 
277) με το οποίο ιδρύθηκε Π υροσβεστικός Σταθμός Α' Τά- 
ξης στον Κρατικό Αερολιμένα Αθηνών και ιδρύεται όμοι¬ 
ος Σταθμός στην πόλη των Μεγάρων. 

Άρθρο 3 
Έναρξη ισχύος 

Η ισχύς των διατάξεων του παρόντος διατάγματος αρ¬ 


χίζει από τη δημοσίευσή του στην Εφημερίδα της Κυβερ- 
νήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 23 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θ 1.0Γ 
Θ-ΙΤΙ3Ν: \Λ/θθΓη35ί6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή 00: 

Τεύχος 

Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙειτιβί 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























